OpenLLM-France/wikimedia huggingface dataset:
# Pamplin City

Pamplin City és una població dels Estats Units a l'estat de Virgínia. Segons el cens del 2000 tenia 199 habitants.

## Demografia

Segons el cens del 2000, Pamplin City tenia 199 habitants, 78 habitatges, i 51 famílies. La densitat de població era de 256,1 habitants per km².
Dels 78 habitatges en un 34,6% hi vivien nens de menys de 18 anys, en un 44,9% hi vivien parelles casades, en un 14,1% dones solteres, i en un 34,6% no eren unitats familiars. En el 33,3% dels habitatges hi vivien persones soles el 21,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,55 i el nombre mitjà de persones que vivien en cada família era de 3,27.
Per edats la població es repartia de la següent manera: un 31,2% tenia menys de 18 anys, un 7,5% entre 18 i 24, un 29,6% entre 25 i 44, un 12,6% de 45 a 60 i un 19,1% 65 anys o més.
L'edat mediana era de 34 anys. Per cada 100 dones de 18 o més anys hi havia 77,9 homes.
La renda mediana per habitatge era de 28.000 $ i la renda mediana per família de 36.250 $. Els homes tenien una renda mediana de 23.125 $ mentre que les dones 17.500 $. La renda per capita de la població era de 15.246 $. Entorn del 16,7% de les famílies i el 19% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Pamplin City». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 13 agost 2010].
* ↑ «Geographic Comparison Table- Pamplin City». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 13 agost 2010].
# Diez fusiles esperan

Diez fusiles esperan és una pel·lícula dramàtica hispano-italiana del 1959 dirigida per José Luis Sáenz de Heredia ambientada en les guerres carlistes del segle xix. Va participar al 9è Festival Internacional de Cinema de Berlín.

## Sinopsi

Durant la Primera Guerra Carlista (1833-1840), el tinent José Iribarren de l'Exèrcit carlí és sorprès als voltants de la caserna general dels isabelins i fet presoner. És jutjat en consell de guerra acusat d'espionatge i condemnat a mort. El tinent, tot i acceptar la condemna, es declara innocent perquè diu que anava al seu poble al seu primer fill nou nat. El coronel president del Tribunal li diu que el deixarà anar a conèixer el seu fill si li dona la seva paraula d'honor de tornar abans de l'alba per ser afusellat.

## Repartiment

* Francisco Rabal - José Iribarren
* Ettore Manni - Miguel
* Rosa Arenas - Teresa
* Berta Riaza - Maritxu
* Memmo Carotenuto - Don Leopoldo Bejarano
* Milly Vitale - Lucía
* Félix de Pomés - Coronel García Zapata
* Santiago Rivero
* Xan das Bolas - Cañete
* María Jesús Lara
* Juan Calvo - Capellán
* Jesús Puente - Alguacil en Consejo de Guerra
* José María Lado
* Juan Cazalilla
* Carola Fernán Gómez
* Pilar Clemens
* Carlos Martínez Campos
* Beni Deus

## Premis

Carlos Blanco Hernández va guanyar el premi al millor guió als Premis del Sindicat Nacional de l'Espectacle de 1959.

## Referències

* ↑ Diez fusiles esperan, Fotogramas.es. Retrieved 9 June 2012.
* ↑ «PROGRAMME 1959». berlinale.de. Arxivat de l'original el 9 novembre 2013. [Consulta: 7 juny 2014].
* ↑ Félix Martialay El cine español durante el franquismo, p. 112-116
# Arussi Unda

Arussi Unda (Veracruz, 1988) és una advocada i activista feminista mexicana, portaveu de "Las Brujas del Mar" de Veracruz. Va ser nomenada com una de les 100 persones més influents del 2020 per la revista Time. També figura a la llista de les 100 dones de la BBC anunciades el 23 de novembre de 2020.
Va ajudar a organitzar la Vaga feminista del 9 de març de 2020, a Mèxic, per protestar contra els feminicidis i sensibilitzar sobre la creixent violència a què s'enfronten les dones al país. La iniciativa es va llançar amb el lema "El nou no es mou", on es va instar a totes les dones mexicanes a quedar-se a casa i a deixar de treballar com a signe de protesta per visibilitzar la importància del paper de les dones en la societat.

## Referències

* ↑ Villegas, Paulina; Semple, Kirk «Women in Mexico Are Urged to Disappear for a Day in Protest» (en anglès). The New York Times, 26-02-2020 [Consulta: 9 octubre 2020].
* ↑ «Feminicidios en México. En septiembre, hubo siete casos en una semana» (en castellà-mx). [Consulta: 14 octubre 2020].
* ↑ «Arussi Unda: The 100 Most Influential People of 2020». [Consulta: 9 octubre 2020].
* ↑ «Mexicanas que forman parte de las personas más influyentes de 2020» (en castellà), 25-09-2020. [Consulta: 14 octubre 2020].
* ↑ «BBC 100 Women 2020: Who is on the list this year?» (en anglès). BBC News, 23-11-2020 [Consulta: 23 novembre 2020].
* 1 2 Martinez, Ana Isabel «Planned mass women's strike in Mexico like 'Cinderella' dream come true, organizer says» (en castellà). Reuters, 03-03-2020 [Consulta: 1r desembre 2020]. Arxivat 2020-10-11 a Wayback Machine. «Còpia arxivada». Arxivat de l'original el 2020-10-11. [Consulta: 1r desembre 2020].
* ↑ «What would a world without women look like? On març 9, Mexico may find out» (en anglès), 05-03-2020. [Consulta: 14 octubre 2020].
* ↑ «For Mexico, a day without women».
# Turcinoemacheilus kosswigi

Turcinoemacheilus kosswigi és una espècie de peix de la família dels balitòrids i de l'ordre dels cipriniformes que es troba a Àsia: és un endemisme de les conques dels rius Tigris i Eufrates a Turquia.
Els mascles poden assolir 5,2 cm de longitud total.
És un peix d'aigua dolça, bentopelàgic i de clima subtropical.
És inofensiu per als humans.

## Referències

* 1 2 Catalogue of Life (anglès)
* ↑ The Taxonomicon (anglès)
* ↑ Martin Breil i Jörg Bohlen, 2001. First record of the loach fish Turcinoemacheilus kosswigi in the basin of Euphrates River, with first observations on habitat and behaviour. Zoology in the Middle East 23: 71–76.
* 1 2 3 4 FishBase (anglès)
* ↑ Coad, B.W., 1996. Zoogeography of the fishes of the Tigris-Euphrates basin. Zoology in the Middle East 13:51-70.
* ↑ GBIF (anglès)
* ↑ FishWise (anglès)
* ↑ Nalbant, T.T. i P.G. Bianco, 1998. The loaches of Iran and adjacent regions with description of six new species (Cobitoidea). Ital. J. Zool. 65:109-125.

## Enllaços externs

* AQUATAB (txec)
* ION (anglès)
# Verkhni Pereval

Verkhni Pereval (en rus: Верхний Перевал) és un poble del krai de Primórie, a l'Extrem Orient de Rússia, que en el cens del 2010 tenia 1.316 habitants.

## Referències

* ↑ Законодательное собрание Приморского края. Сборник «Муниципальные образования Приморского края» Arxivat 2014-10-09 a Wayback Machine.
# Pamphylius Sinus

Pamphylius Sinus, o també Pamphylium Mare (en grec antic Παμφύλιος κόλπος o Παμφύλιον πέλαγος) era i és una gran badia de la costa sud-oest d'Anatòlia que adopta la forma corbada de les costes de Lícia, Cilícia i Pamfília. Començava al cap Qelidonis i acabava al cap Anemurium. En parlen i la descriuen Estrabó, Agatèmer, Estobeu i altres. És la moderna badia d'Adàlia o Antalya.

## Referències

* ↑ Smith, William (ed.). «Pamphylium Mare». Dictionary of Greek and Roman Geography (1854). [Consulta: 4 juliol 2021].
# Banda dels Vuit (Unió Soviètica)

El Comitè Estatal per a l'Estat d'Emergència (rus: Государственный комитет по чрезвычайному положению, transcrit Gosudarstvenny komitet po txrezvytxainomu polojeniyu, abreujat com a ГКЧП o GKTxP), també conegut com a Banda dels Vuit, fou un grup de vuit conspiradors, alts càrrecs del KGB i el PCUS, que organitzaren el Cop d'estat a la Unió Soviètica contra Mikhaïl Gorbatxov entre el 18 i el 20 d'agost del 1991.
El grup estava format per diversos alts càrrecs propers a Gorbatxov, dins del Politburó, el PCUS i el KGB. Els vuit memebres de l'autodenominat "Comitè Estatal d'Emergència" foren detinguts. El formaven:
* Guennadi Ianàiev, vicepresident de l'URSS. Va morir el 2010.
* Vladímir Kriutxkov, Cap del KGB; després es va dedicar a escriure les seves memòries. Va morir el 2007.
* Dmitri Iàzov, Ministre de Defensa y Mariscal de la Unió Soviètica; actualment és conseller en l'exportació d'armes.
* Valentín Pàvlov, Primer Ministre de l'URSS; es va convertir en banquer. Va morir el 2003.
* Oleg Baklànov, del Consell de Defensa Soviètic.
* Vassili Starodubtsev, membre del Parlament soviètic
* Aleksandr Tiziakov, president de l'Associació d'Empreses Estatals i Conglomerats d'Indústria, Transport i Comunicacions.
* El vuitè membre, el Ministre de l'Interior Borís Pugo, se suïcidà per evitar la detenció.

## Referències

* ↑ The Implosion of a Superpower Arxivat 2006-10-12 a Wayback Machine. pel Dr Robert F. Miller
* ↑ «Veinticinco años del golpe de Estado que acabó desintegrando la URSS».
# Districte de Dunkerque

El Districte de Dunkerque és un dels sis districtes amb què es divideix el departament francès del Nord, a la regió dels Alts de França. Té 16 cantons i 119 municipis. El cap del districte és la sotsprefectura de Dunkerque.

## Cantons

* cantó de Bailleul-Nord-Est
* cantó de Bailleul-Sud-Oest
* cantó de Bergues
* cantó de Bourbourg
* cantó de Cassel
* cantó de Coudekerque-Branche
* cantó de Dunkerque-Est
* cantó de Dunkerque-Oest
* cantó de Grande-Synthe
* cantó de Gravelines
* cantó de Hazebrouck-Nord
* cantó de Hazebrouck-Sud
* cantó de Hondschoote
* cantó de Merville
* cantó de Steenvoorde
* cantó de Wormhout

## Vegeu també

* Cantons del Nord
# Ulugh Muztagh

Ulugh Muztagh, també Ulugh Muztag, és un grup muntanyós molt remot al nord de l'altiplà del Tibet. Situat a la frontera entre la Regió Autònoma del Tibet i la Regió Autònoma Xinjiang Uigur, és part de l'extensió principal de la serralada de Kunlun de l'Àsia central.

## Bibliografia

* William Holgate, Arka Tagh: the Mysterious Mountains, The Ernest Press 1994, ISBN 0-948153-33-4. L'elevació d'Ulugh Muztagh es discuteix a la p. 122.
# Verkhni Suètuk

Verkhni Suètuk (en rus: Верхний Суэтук) és un poble del krai de Krasnoiarsk, a Rússia, que el 2012 tenia 193 habitants. Pertany al districte de Karatuzski.

## Referències

* ↑ Список населённых мест Сибирского края. – Том 1. Округа Юго-Западной Сибири. – Новосибирск: Сибирский Краевой Исполнительный Комитет. Статистический отдел, 1928. – 831 с.
# Ornithorhynchus maximus

Ornithorhynchus maximus fou una espècie de monotrema extint de la família dels ornitorrínquids, que visqué a Austràlia des de finals del Pliocè fins a finals del Plistocè. Era més gran que l'ornitorrinc d'avui en dia i les seves restes fòssils foren trobades a l'estat de Nova Gal·les del Sud. El 1999, Brian Hall suggerí que es tractava d'un exemplar d'equidna, possiblement de l'espècie Zaglossus robustus, actualment reanomenada Megalibgwilia robusta.

## Referències

* ↑ HALL, B. K. (1999). «The Paradoxical Platypus». BioScience 49 (3): 211-218.
# BRD Bucharest Open 2015

El Torneig de Bucarest 2015, oficialment conegut com a BRD Bucharest Open 2015, és un esdeveniment de tennis femení sobre terra batuda que pertany als International Tournaments de la WTA. La segona edició del torneig es va celebrar entre l'11 i el 19 de juliol de 2015 al Arenele BNR de Bucarest (Romania).
La tennista eslovaca Anna Karolína Schmiedlová va guanyar el segon títol de l'any i de la seva carrera. Curiosament és la seva tercera final durant el 2015, i totes enfront tennistes italianes.

## Quadre individual femení

| 2a ronda | 2a ronda | 2a ronda | 2a ronda | 2a ronda | Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Semifinals | Final | Final | Final | Final |
| 1 | S. Errani | 7 | 6 | |
| | S. Pe'er | 6⁵ | 2 | | 1 | S. Errani | 6 | 6 | |
| | A. Tatishvili | 5 | | | | A. Tatishvili | 2 | 3 | |
| 5 | A. Dulgheru | 2 | r | | | | | | | 1 | S. Errani | 5 | 6 | 6 |
| 3 | M. Niculescu | 6 | 6 | | | | | | | 3 | M. Niculescu | 7 | 1 | 2 |
| | T. Pereira | 2 | 3 | | 3 | M. Niculescu | 4 | 6 | 6 | | | | | |
| WC | S. Cîrstea | 7 | 2 | 4 | | A. Mitu | 6 | 0 | 2 | | | | | |
| | A. Mitu | 5 | 6 | 6 | | | | | | | | | | | 1 | S. Errani | 6$^3$ | 3 |
| 7 | A.K. Schmiedlová | 6 | 6 | | | | | | | | | | | | 7 | A.K. Schmiedlová | 7 | 6 |
| | D. Allertová | 1 | 2 | | 7 | A.K. Schmiedlová | 6 | 6 | | | | | | |
| | D. Kovinić | 6 | 6$^8$ | 6 | | D. Kovinić | 2 | 2 | | | | | | |
| 4 | J. Görges | 4 | 7 | 2 | | | | | | 7 | A.K. Schmiedlová | 6 | 6 | |
| | P. Hercog | 6 | 6 | | | | | | | | P. Hercog | 4 | 3 | |
| WC | P.M. Țig | 0 | 2 | | | P. Hercog | 6 | 6 | | | | | | |
| | A. Krunić | 6 | 6 | | | A. Krunić | 3 | 3 | |
| 2 | R. Vinci | 1 | 1 | | | | | | |

## Quadre dobles femenins

| Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Semifinals | Final | Final | Final | Final |
| 1 | Andreja Klepač Aleksandra Krunić | 7 | 5 | [7] |
| | Katerina Bondarenko Eva Hrdinová | 5 | 7 | [10] | | Katerina Bondarenko Eva Hrdinová | 6 | 0 | [6] |
| 4 | Oksana Kalàixnikova Demi Schuurs | 5 | 7 | [10] | 4 | Oksana Kalàixnikova Demi Schuurs | 2 | 6 | [10] |
| | Nastja Kolar Elise Mertens | 7 | 6¹ | [6] | | | | | | 4 | Oksana Kalàixnikova Demi Schuurs | 6 | 6 |
| | Elena Bogdan Alexandra Cadanțu | 2 | 1 | | | | | | | WC | Andreea Mitu Patricia Maria Țig | 2 | 2 |
| 3 | Raluca Olaru Anna Tatishvili | 6 | 6 | | 3 | Raluca Olaru Anna Tatishvili | 5 | 6 | [5] |
| | Çağla Büyükakçay Viktorija Golubic | 3 | 6 | [6] | WC | Andreea Mitu Patricia Maria Țig | 7 | 4 | [10] |
| WC | Andreea Mitu Patricia Maria Țig | 6 | 3 | [10] | | | | | |

## Enllaços externs

* Web oficial (romanès) (anglès)
* Quadre individual femení PDF
* Quadre dobles femenins PDF
Bucarest :
2014
2015
2016
2017
2018
2019 :
WTA Tour 2015
< 2014
2016 > :
WTA Finals, Singapur  · WTA Elite Trophy, Zhuhai :
# Indiana (desambiguació)

«Indiana» té aquests significats:
* Indiana, estat dels Estats Units d'Amèrica
* Indiana, teixit de cotó estampat per una sola cara, que rebia aquest nom pels estampats que procedien de l'Índia, vegeu indianes
* Indiana (novel·la), primera novel·la de George Sand, publicada el 1832
* Indiana Pacers, equip de bàsquet amb seu Indianapolis, Indiana
* Universitat d'Indiana, universitat pública a Bloomington a l'estat de Indiana, Estats Units
* Indiana (Pennsilvània)
* Montesa Indiana, model de ciclomotor fabricat per Monetsa entre 1968 i 1973
# Tres Platges

Les Tres Platges són tres petites platges contigües del municipi d'Alcalà de Xivert en la comarca del Baix Maestrat (País Valencià).
Aquestes platges limiten al nord amb el roquer del Moro i al sud amb roques fins a la platja de Manyetes i tenen una longitud total de 150 m, amb una amplària de 15 m.
Són un conjunt de platges ben abrigades per estructures rocoses que les aïllen de l'entorn i afavoreixen la pràctica del nudisme.
Se situen en un entorn semiurbà a Alcossebre, amb un nivell d'ocupació baix.
Compten amb els certificats de qualitat ambiental ISO 9001 i ISO 14001.

## Vegeu també

* Alcossebre
* Platges del País Valencià

## Enllaços externs

* Ajuntament d'Alcalà de Xivert
* Turisme a Alcossebre
# Versaleta

La versaleta és un estil de tipus de lletra que consisteix en l'ús de lletres majúscules amb una mida una mica més alta que el cos de les minúscules i proporcions lleugerament diferents.
Les versaletes apareixen ja al segle XVI en mostres de caràcters tipogràfics de Claude Garamond a la foneria de Konrad Berner.
Originàriament, la versaleta s'utilitzava per destacar els noms propis de persones i de llocs. Actualment s'utilitza en els casos següents:
* Numerals romans referits a segles, paginació i seccions secundàries.
* Personatges a textos de teatre.
* Menció de l'autor al peu d'un text.
* La paraula article als encapçalaments de secció de textos legislatius.
* El títol d'una obra cada cop que es fa referència a dintre del seu propi text.

## Ús al Word

Amb les tecles Ctrl+Shift+L es poden activar les versaletes al programa Word de Microsoft. Per desactivar les versaletes es torna a fer servir la mateixa drecera de teclat.

## Referències

* ↑ Diccionario de Arte II (en castellà). Barcelona: Biblioteca de Consulta Larousse. Spes Editorial SL (RBA), 2003, p.292. DL M-50.522-2002. ISBN 84-8332-391-5 [Consulta: 8 desembre 2014].

## Bibliografia

* Pujol, Josep M.; Solà, Joan. Ortotipografia. Manual de l'autor, l'autoeditor i el dissenyador gràfic. Barcelona: Columna, 1995, p. 174,198. ISBN 9788478096329.
# Otó I

* No s'ha de confondre amb Odó I.
Otó I és el nom dels següents personatges:
* Otó I del Sacre Imperi Romanogermànic (Wallhausen, 912 - Memleben, 973), duc de Saxònia, rei d'Alemanya, rei d'Itàlia, i emperador del Sacre Imperi
* Otó I de Borgonya (944 - 965), duc de Borgonya (956-65)
* Otó I de Suàbia o Otó I de Baviera (854 - 982), duc de Suàbia i duc de Baviera
* Otó I de Caríntia o Otó de Worms (? - 1004), duc de Caríntia i marcgravi de Verona
* Otó I de Scheyern (1020 - 1072), comte de Schleyern
* Otó I de Wittelsbach o Otó III de Baviera (1117 - 1183), duc de Baviera
* Otó I de Brandenburg (1128 - 1184), marcgravi de Brandenburg (1170–1184)
* Otó I d'Habsburg o Otó IV de Caríntia (1301 - 1339), duc d'Àustria i Estíria, duc de Caríntia i marcgravi de Carniola
* Otó I d'Anhalt-Aschersleben (? - 1304), príncep d'Anhalt-Aschersleben
* Otó I de Grècia, (Salzburg, 1815 - Bamberg, Baviera, 1867), príncep de Baviera i rei de Grècia de 1832 a 1862
* Otó I de Baviera (1848, Múnic - 1916, Castell de Fürstenried), Rei de Baviera (1886 - 1913)
# Bahovitsa

Bahovitsa (búlgar: Баховица:) és un llogaret en el centre-nord de Bulgària, part del municipi de Lovech, província de Lovech, a uns 5 quilòmetres al nord de Lovech. El 2011 tenia 969 habitants.
El 2012, la empresa xinesa Great Wall Motors, juntament amb l'empresa búlgara Litex Motors, va obrir a Bahovitsa la primera fàbrica d'automòbils xinesa dins de la Unió Europea. La fàbrica va tancar el 2016 per falta de vendes.

## Referències

* ↑ «National Register Of Populated Places». National Statistical Institute, 25-04-2012.
* ↑ «Bulgaria Opens Great Wall Car Plant, Hopes for Great Chinese Investments». Novinite.com, 21-02-2012.
* ↑ Iván Gutiérrez, Iván. «El futur de Nissan Barcelona pot ser xinès: Great Wall Motors és la candidata favorita». 324cat. CCMA, 29-09-2021. [Consulta: 1r octubre 2021].
# Derek Harold Richard Barton

Sir Derek Harold Richard Barton FRS (Gravesend, Kent, Anglaterra, 1918 - College Station, EUA, 1998) fou un químic i professor universitari anglès guardonat amb el Premi Nobel de Química l'any 1969.

## Biografia

Va néixer el 8 de setembre de 1918 a la població anglesa de Gavesend, situada al comtat de Kent. Va estudiar química a la Universitat de Londres, on es llicencià el 1942 en química orgànica. Des de 1945 treballà com a investigador i professor de química a l'Imperial College of Science and Technology de Londres, entre 1955 i 1957 a la Universitat de Glasgow, posteriorment novament a Londres, i finalment entre 1986 i 1998 a la Universitat de Texas als Estats Units.
El 1972 fou nomenat Cavaller per la reina Elisabet II del Regne Unit. Barton morí el 16 de març de 1998 a la seva residència de College Station, situada a l'estat nord-americà de Texas.

## Recerca científica

Especialista en química orgànica, el 1950 va demostrar com les molècules orgàniques podien atribuir-se una conformació química basant-se en estudis realitzats prèviament pel químic noruec Odd Hassel. La utilització d'aquesta nova tècnica d'anàlisi conformacional mitjançant la difracció de raigs X posteriorment va ajudar a determinar l'estructura geomètrica tridimensional de moltes molècules complexes.
El 1969 va rebre el Premi Nobel de Química, compartit amb Odd Hassel, per les seves contribucions al desenvolupament del concepte de la conformació química i el seu ús en química.

## Enllaços externs

* «Derek Harold Richard Barton» (en anglès). The Nobel Prize. The Nobel Foundation.
# Dalladora antiga

Una dalladora antiga era una dalladora d'ús agrícola que servia per a la collita (curta i recull) de cultius quan estan madurs.
S'emprava com una talladora de pastura o dacsa. Acabada de tallar la dacsa es posava per tal de permetre el pas següent de la màquina.
Aquesta dalladora va ser descartada per la inclusió de les dalladores mecàniques, les quals desenvoluparen un mecanisme per a l'enlairament del material tallat, en les versions posteriors es va estendre la sortida en forma de zbierek llest per executar politges.

## Enllaços externs

* Història de la Dalladora Gallic (Petr Chuksin, 23 de gener del 2006) (anglès)
# Indian Village (Califòrnia)

Indian Village és una àrea no incorporada a Furnace Creek, al Parc Nacional de la Vall de la Mort dins del comtat d'Inyo, Califòrnia.
Indian Village es troba a una altura de 60 metres sota el nivell del mar. Es troba a la reserva de la Comunitat índia Death Valley de la tribu reconeguda federalment banda dels timbisha-xoixoni de la Vall de la Mort de Califòrnia, dins dels Parc Nacional de la Vall de la Mort. Aproximadament 50 membres de la tribu ameríndia dels timbisha xoixoni viuen a Indian Village.
Després d'infructuosos esforços per traslladar la banda a les reserves properes els funcionaris del National Park Service van arribar a un acord amb els líders tribals timbisha xoixoni perquè el Cos Civil de Conservació els construís un poble indi als membres tribals prop de la seu del parc a Furnace Creek a 1938.

## Referències

* 1 2 1656543 U.S. Geological Survey Geographic Names Information System: Indian Village (Califòrnia) (en anglès)
# Arc

«Arc» té aquests significats:
* Arc (arma), arma de tret destinada a tirar fletxes
* Arc elèctric, descàrrega elèctrica que es forma entre dos elèctrodes situats en una atmosfera gasosa
* Arc (geometria), part d'una línia corba
* Arc (geologia), formació geològica en forma d'arc o pont de roca causada per l'erosió
* Arc (navegador web), navegador web de The Browser Company
* Arquitectura:
** Arc (arquitectura), element estructural de directriu corba que permet salvar llums relativament grans mitjançant peces petites
** Arc de triomf, estructura monumental amb un o més passatges en forma d'arc erigit per homenatjar una persona o per commemorar un esdeveniment
* Música:
** Arc o arquet, vara de fusta als extrems de la qual s'han subjectat unes cerres per fer vibrar les cordes quan es freguen amb aquestes
** Arc musical, instrument musical de corda polsada o percudida conformat per una corda tensada entre els extrems d'una barra corbada, generalment de fusta
* Miscel·lània:
** Tir amb arc, esport olímpic que consisteix en el llançament de sagetes amb un arc per encertar una diana situada a diferents distàncies
** Arc de Sant Martí, fenomen òptic que consisteix a fer visible al cel, tots els colors de l'espectre de la llum
# Varnàvinskoie

Varnàvinskoie - Варнавинское (rus) - és un poble del krai de Krasnodar, a Rússia. Es troba prop de la vora esquerra del canal Àuixedz del riu Kuban. És a 15 km al nord d'Abinsk i a 65 km al sud-oest de Krasnodar.
Pertany a aquest poble el khútor de Sadovi.
# Oxiclenins

Els oxiclenins (Oxyclaeninae) són una subfamília de primitius ungulats extints de la família dels arctociònids, dins l'ordre dels condilartres. Els animals d'aquest grup visqueren a l'hemisferi nord durant el Paleocè i l'Eocè inferior.
Els oxiclenins inclouen diferents espècies que tenien un aspecte i un estil de vida més similar al dels prociònids d'avui en dia que al dels ungulats moderns. S'alimentaven principalment de fruites, núcules, llavors i petits animals. Algunes espècies estaven adaptades per viure als arbres, mentre que altres eren ràpids i vivien a terra. Les semblances entre alguns oxiclenins i artiodàctils primitius com Diacodexis donen suport a la hipòtesi que els artiodàctils sorgiren d'aquest grup de condilartres.